《秋游昆明池诗》
未知·元行恭

旅客伤羁远，樽酒慰登临。池鲸隐旧石，岸菊聚新金。

阵低云色近，行高雁影深。欹荷泻圆露，卧柳横清阴。

衣共秋风冷，心学古灰沈。还似无人处，幽兰入雅琴。

作者简介：元行恭，元文遥之子，河南洛阳人。美姿貌，有父风，兼俊才，位中书舍人，待诏文林馆。齐亡，阳休之等十八人同入关，稍迁司勋下大夫。隋开皇中，位尚书郎，坐事徙瓜州而卒。